**ЧАСТ ІІ. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

Публично състезание е за възлагане на обществена поръчка с предмет: **„Зимно поддържане и снегопочистване на улична мрежа на гр. Петрич и на общинска пътна мрежа за експлоатационен период 2016-2017 г.“, по следните обособени позиции:**

* **Обособена позиция №1 - „Зимно поддържане и снегопочистване на улична мрежа на гр. Петрич за експлоатационен период 2016-2017 г.”;**
* **Обособена позиция №2 - „Зимно поддържане и снегопочистване на общинска пътна мрежа в Подгорски и Марикостински район за експлоатационен период 2016-2017 г.”;**
* **Обособена позиция №3 - „Зимно поддържане и снегопочистване на общинска пътна мрежа в Огражденски район за експлоатационен период 2016-2017 г.”**.

**Офертите на участниците, които отговарят на изискванията на Възложителя, се оценяват по следния начин:**

Настоящата обществените поръчка се възлага **въз основа на икономически най-изгодната оферта**. Икономически най-изгодната оферта се определя въз основа на следния **критерий за възлагане**: **оптимално съотношение качество/цена,** **съгласно чл. 70, ал. 2, т. 3 от ЗОП което се оценява въз основа на цената, както и на показатели, включващи качествени и екологични аспекти, свързани с предмета на обществената поръчка.**

Офертите на участниците, които не са отстранени от участие в процедурата и които отговарят на предварително обявените условия на Възложителя, подлежат на комплексна оценка за определяне на „икономически най-изгодната оферта”.

Класирането на офертите се извършва в зависимост от комплексната оценка, която се формира като сбор от получените точки по отделните показатели за оценка, както следва:

|  |  |  |
| --- | --- | --- |
| **№** | **Показател** | **Макс. бр. точки** |
| **1** | **Техническо предложение - Т** | **60 точки** |
| **2** | **Ценово предложение - Ц** | **40 точки** |

**Комплексната оценка (КО)** на офертата на участника се изчислява по формулата:

**КО = Т + Ц**

**където:**

* Т – точките получени по показател техническо предложение;
* Ц – точките получени по показател ценово предложение;

Максимална комплексна оценка **КО = 100 точки**

Показатели за оценка на предложенията и начина на определяне на тежестта им в комплексната оценка:

1. **ТЕХНИЧЕСКО ПРЕДЛОЖЕНИЕ (Т)** – максимален брой точки – 60 точки

Показател оценяващ обяснителната записка, което представлява оценката на методологията на Участника. Точките се определят от комисията съобразно указанията по-долу:

|  |  |
| --- | --- |
| **Данни от офертата, подлежащи на анализ и оценка** | **Брой точки:** |
| Обект на оценка по подпоказателя е разпределението на ресурсите, с които участникът разполага и тяхното използване за постигане на целите на поръчката – навременно и качествено почистване на пътната мрежа на града и общинските пътища от натрупалия се сняг и предотвратяване на замръзване на пътното платно.За да подлежи на оценка техническото предложение на участника следва да съдържа минимум, компоненти:Да е направено разпределение на линейните обекти, като Участника следва да представи план, в който територията да е разделена на зони/маршрути, като за всяка една е посочена техниката и членовете на екипа (ресурси), които отговарят за съответната зона. Разпределението на зоните и ресурсите е с цел да се осигури навременно изпълнение на дейностите в обхвата на поръчката. Разпределението следва да обхваща всички улици и пътища в обема на поръчката. Разпределената техника следва да отговаря на тази, която е декларирана. Не може да има техника, която не е декларирана от участника, но е посочено, че ще се ползва. Може да има неразпредлена техника, когато тя е предвидена като резерв |  |
| Налице е освен минимум компоненти и следната информация:Разработена е организация на работа съгласно направеното разделение на зони и разпределената техника. Да се посочи как отделните членове ще си взаимодействат, както и какви са техните задължения, включително и на ръководните длъжности. Участникът следва да обясни как така изготвената цялостна организация (зониране, техника и взаимодействие в рамките на екипа) ще способства за навременното и качествено изпълнение на дейностите в сроковете, които са заявени.Също така следва да бъде представен и модел за опесъчаване и разпръскване на химически препарати, който да е в съответствие с изискванията поставени в техническите спецификации, като е необходимо в модела да е посочено на какъв принцип ще се вземат решенията. | **30 т.** |
| Офертата на участника получава максималния брой точки, когато в допълнение към всичко горепосочено е налична и следната информация:Разработен е план за преодоляване и минимизиране на последиците от извънредно силен снеговалеж, както и при наличие на условия за образуване на поледици.Планът трябва да съдържа минимум: мерки за разчистване на пътното платно при извънредно обилен снеговалеж, мерки за намаляване на последствията от образуване на поледици, разпределение на ресурсите за приоритетно разчистване на главните транспортни улици. | **60 т.** |

1. **Ценово Предложение (Ц)** – максимален брой точки – 40 точки

Преди извършване на финансовата оценка, ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата.

 Оценяването на допуснатите оферти ще се извършва по методика, както следва :

|  |  |  |  |  |
| --- | --- | --- | --- | --- |
| **№ по** | **Предложени цени за видове дейности** | **Максимален брой точки**  | **Формула** | **Значения на символите във формулите** |
|  ***І.*** | ***Снегопочистване на 1 км пътно (улично) платно:*** |  |  |  |
| 1. | ***Снегопочистване на 1 км пътно (улично) платно***  | **25** | К1i = (C1 min/C1i )х25 | C1 min –най-ниската предложена цена за тази дейностC1i – предложена от i-тия участник цена за тази дейностК1i - брой точки на i-тия участник за тази дейност |
| 2.  | ***Отстраняване на снежни валове и преспи*** | **15** | К2i = (C2 min/C2i )х15 | C2 min –най-ниската предложена цена за тази дейностC2i – предложена от i-тия участник цена за тази дейностК2i - брой точки на i-тия участник за тази дейност |
| ***ІІ.*** | ***Извличане на МПС*** | **5** | К3i = (C3 min/C3i )х5 | C3 min –най-ниската предложена цена за тази дейностC3i – предложена от i-тия участник цена за тази дейностК3i - брой точки на i-тия участник за тази дейност |
| ***ІІІ.*** | ***Механизация за опесъчаване на 1 км пътно (улично) платно:*** |  |  |  |
| 1. | Опесъчаване (без материала за опесъчаване) | **25** | К4i = (C4 min/C4i )х25 | C4 min –най-ниската предложена цена за тази дейностC4i – предложена от i-тия участник цена за тази дейностК4i - брой точки на i-тия участник за тази дейност |
| ***ІV.*** | ***Материали за опесъчявяне:*** |  |  |  |
|  1 | Пясъко - солна смес - с включени ДСР и печалба, без ДДС  | **10** | К5i = (C5 min/C5i )х10 | C5 min –най-ниската предложена цена за тази дейностC5i – предложена от i-тия участник цена за тази дейностК5i - брой точки на i-тия участник за тази дейност |
| ***V.*** | **Изсичане на храсти, отстраняване на материали и другипредмети в обхвата на пътя, които водят до образуване на снегонавявания** | **5** | К6i = (C6 min/C6i )х5 | C6 min –най-ниската предложена цена за тази дейностC6i – предложена от i-тия участник цена за тази дейностК6i - брой точки на i-тия участник за тази дейност |
|  |  |  |  |  |
| ***VI.*** | **Показател на ценообразуване – часова ставка** | **10** | К7i = (C7 min/C7i )х5 | C7 min –най-ниската предложена цена за тази дейностC7i – предложена от i-тия участник цена за тази дейностК7i - брой точки на i-тия участник за тази дейност |
|  |  |  |  |  |
| ***VII*** | **Показател на ценообразуване – часова ставка** | **5** | К8i = (C8 min/C8i )х5 | C8 min –най-ниската предложена цена за тази дейностC8i – предложена от i-тия участник цена за тази дейностК8i - брой точки на i-тия участник за тази дейност |
|  |  |  |  |  |
|  | **ОБЩА ОЦЕНКА Кi на съответния i – ти участник:** |  | **Кi = SUM ( K1i ÷ K11i)** |  |

 *Изчисляването на точките се извършва до втория знак след десетичната запетая.*

При разминаване между изписаното с цифри и изписаното с думи, за вярно се приема записът с думи.

Оферти, в които оценяваните показатели и подпоказатели имат еднакви стойности и измерения, получават равен брой точки по съответния показател.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в съответствие с чл. 58 ППЗОП, а именно:

Комисията класира участниците по степента на съответствие на офертите с предварително обявените от възложителя условия. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

 1. по-ниска предложена цена;

 2. по-изгодно предложение за размера на разходите, сравнени в низходящ ред съобразно тяхната тежест;

 3. по-изгодно предложение по показатели извън посочените по т. 1 и 2, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с предходния текст.